༈ བདུད་རྩི་བརྒྱད་སྦྱོར་བཞུགས། །ཅོང་
ཞི་ཆུ་རུག་ཤང་དྲིལ་སྨུག་པོ་དང༌། །བྲག་ཞུན་ཆུ་མ་རྩི་དང་སྐྱུ་རུ་ར། །སྤྱི་
བཞུར་གུར་གུམ་བརྒྱད་པོ་སྦྱར་བ་ཡིས། །ས་ཆུ་ངན་པ་ལུས་ལ་མི་འཕྲོད་
པའི། །ནད་རིགས་ཀུན་སེལ་སྨན་མཆོག་ཕུལ་བྱུང་ངོ༌། །ཁྱད་པར་ཁྲག་
མཁྲིས་ཅན་ལ་ཤིན་ཏུ་འཕྲོད། །རྒྱུན་དུ་བརྟེན་ན་ཆུ་ནད་འབྱུང་མི་སྲིད། །
དེ་སྟེང་གྲང་ཤས་ཆེ་ན་ད་ལིས་དང༌། །སེ་འབྲུ་སྦྲུལ་དཀར་ཤ་བཅས་གདུས་
ཐང་བཏང༌། །དུག་བག་ལྡན་ལ་དཔའ་བོ་དཀར་སེར་དང༌། །རེ་རལ་བསྣན་
བཏང་ཆུ་དང་འབམ་མངོན་ན། །ག་དུར་ལྕམ་པ་བྱེའུ་སྲད་བསྣན་ལ་གཏོང་། །
དེ་སོགས་རིགས་མདའ་སྦྱར་ན་ནད་པ་དང༌། །ནད་མེད་འགྲོ་བ་མང་ལ་ཕན་
ཐོགས་འགྱུར། །འདིའི་སྔོ་སྨན་རྣམས་ལོ་དུས་མ་རྙིང་པར་གསར་བརྗེ་དགོས་
སོ༑ ༑གཡང་འཁྱིལ་ཆོས་གྲྭར་མེ་ཁྱི་ཟླ་བ་དྲུག་པའི་ཚེས་བརྒྱད་ལ་མི་ཕམ་
པས་བཀོད་པ་དགེ་ལེགས་འཕེལ། །